Daginkontinens – når blæren driller
Denne pjece er til dig, der nogle gange tisser i bukserne om dagen. Her kan du læse om, hvorfor det sker, og hvad du selv kan gøre.
Hvorfor sker det?
• Din blære kan være for lille og derfor kun rumme små mængder urin ad gangen.
• Din blære kan være overaktiv. Det betyder, at den trækker sig sammen, så snart du mærker, at du skal tisse. Derfor når du måske ikke på toilettet i tide.
• Hvis der er meget afføring i tarmen, kan den trykke på blæren.
• Du kan drikke for lidt eller for meget. Begge dele kan påvirke blæren.
• Du holder dig måske for længe, selvom du skal tisse.
• Du kan have blærebetændelse. Det kan irritere blæren og give hyppig vandladning.
Hvad kan du selv gøre?
· Drik 1–1,5 liter væske fordelt jævnt over hele dagen.
· Spis frugt, grøntsager og groft brød. Det hjælper maven med at fungere godt.
· Giv dig god tid, når du tisser. Gå på toilettet om morgenen, derefter hver 2.–3. time i løbet af dagen, og før sengetid 
· Gå på toilettet, så snart du mærker, at du skal tisse.
· For piger: Tør dig forfra og bagud ved toiletbesøg.
· Hvis undertøj eller bukser bliver våde, er det en god idé at skifte til tørt tøj.
Hvordan behandles daginkontinens?
• Blæretræning: Gå på toilettet med det samme, når du mærker trang til at tisse. Så lærer blæren gradvist, at det er dig, der bestemmer.
• Gode drikkevaner er en vigtig del af behandlingen.
• Nogle børn kan have gavn af medicin, hvis blæren er meget overaktiv.
• Hvis du er forstoppet, er det vigtigt at behandle forstoppelsen.
Husk: Det er ikke din skyld at du bliver våd, det er din blære der driller og skal lære at det er dig der bestemmer. Din blære har bare brug for hjælp til at lære de rigtige vaner. Det kan tage tid, før det bliver bedre, så vær tålmodig og hold modet oppe. 

